**Prilog 3**

Na temelju Javnog poziva za dostavljanje prijava u svrhu zaključivanja Ugovora za isporuku lijekova i hrane osiguranim osobama Zavoda broj: 02-3-11-11-5/24 od 16.01.2024.godine i članka 10. Odluke o Listi lijekova koji će se odobravati putem Povjerenstva za medicinsku rehabilitaciju, ortopedska pomagala i lijekove, broj 02-2-01-5-72/23 od 05.06.2023.godine,ugovorne strane:

**Zavod za zdravstveno osiguranje KSB/SBK** (u daljem tekstu:Zavod), kojeg zastupa ravnatelj Dragan Solomun mr.ph uz suglasnost zamjenika direktora Salema Hodžića dipl.ecc

i

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (u daljem tekstu Ljekarna), ID broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, zastupana po odgovornoj osobi \_\_\_\_\_\_\_\_\_\_\_\_\_\_\_\_\_\_\_\_\_\_

zaključuju:

(Nacrt)

**UGOVOR**

**O ISPORUCI LIJEKOVA I HRANE SA LISTE LIJEKOVA KOJI ĆE SE ODOBRAVATI PUTEM POVJERENSTVA ZA MEDICINSKU REHABILITACIJU, ORTOPEDSKA POMAGALA I LIJEKOVE**

Članak 1.

Ovim Ugovorom se reguliraju međusobna prava i obveze Zavoda i Ljekarne u vezi isporuke lijekova i hrane sa Liste lijekova koja je sastavni dio Odluke o Listi lijekova koji će se odobravti putem Povjernstva za medicinsku rehabilitaciju, ortopedska pomagala i lijekve, broj: 02-2-01-5-72/23 od 05.06.2023.godine, (u daljem tekstu Odluka o Lista lijekova), kao i druga prava i obveze ugovornih strana.

**Članak 2.**

Ljekarna je dužna postupati po nalogu i uputama Zavoda pazeći na njegove interese i postupajući sa pažnjom dobrog privrednika i dobrom ljekarničkom praksom.

Članak 3.

Ljekarna se obvezuje da će na temelju tiskanice „Potvrda za lijekove“ (u daljem tekstu: Potvrda), izdane od strane Povjerenstva za medicinsku rehabilitaciju, ortopedska pomagala i lijekove, izdavati one lijekove za koje je dostavila urednu ponudu koja je sastavni dio ovog Ugovora.

Članak 4.

Ljekarna će lijekove iz članka 1. Ugovora izdavati na adresi \_\_\_\_\_\_\_\_\_\_\_\_\_\_\_\_\_\_\_

Članak 5.

Zavod sudjeluje u plaćanju lijekova i hrane u iznosu kako je određeno Odlukom o Listi lijekova tj. plaća iznos koji je naveden na Potvrdi.

Ukoliko je kod Ljekarne cijena lijeka ili hrane niža od iznosa koji plaća Zavod, Zavod će platiti lijek ili hranu po cijeni koju je ponudila Ljekarna.

Članak 6.

Ljekarna ispostavlja fakturu Zavodu za dio koji plaća Zavod, s tim da na fakturi osim propisanih elemenata obvezno mora istaknuti:

- zaštičeni, odnosno proizvođački naziv lijeka i/ili hrane,

- ukupnu vrijednost lijekova i/ili hrane,

- ukupan iznose sudjelovanja osiguranika,

- ukupan iznose sudjelovanja Zavoda.

Ljekarna je obvezna u privitku fakture dostavljene Zavodu dostaviti originalne primjerke tiskanica „Potvrda“ za isporučene lijekove i/ili hranu, koje moraju biti potpisane od osiguranika koji su preuzeli lijek i/ili hranu, sa datumom preuzimanja, te potpisane od odgovorne osobe Ljekarne.

**Članak 7.**

Ljekarna će sačinjavati fakture jednom mjesečno, najkasnije do 05. u mjesecu za lijekove i/ili hranu izdane u prethodnom mjesecu.

**Članak 8.**

Po primitku fakture Zavod će u roku od 3 dana izvršiti provjeru fakture, te o eventualnim utvrđenim nepravilnostima ili nedostacima izvijestiti ljekarnu da otkloni nedostatke.

Neispravna faktura, bit će vraćena ljekarni s tim da rok u kojem Zavod treba platiti fakturu ponovno počinje teći od dana zaprimanja ispravljene fakture.

Zavod se obvezuje platiti ispravnu fakturu Ljekarni u roku 60 dana prijema fakture.

**Članak 9.**

Zavod će izvještavati Ljekarnu o svim izmjenama akata Zavoda koji se odnose na realizaciju ugovornih obveza.

Ljekarna je obvezna prijaviti Zavodu sve statusne i druge promjene bitne za ovaj Ugovor.

**Članak 10.**

Za sve odnose i institute koji nisu navedeni u Ugovoru, a pojave se prilikom realizacije Ugovora primjenivat će se odgovarajuča odredba Zakona o obligacionim odnosima.

# Članak 11.

Sporna pitanja proizišla iz ovog Ugovora ugovorne strane će nastojati riješiti sporazumno.

U slučaju nemogućnosti postizanja dogovora kao nadležan određuju Općinski sud u Travniku.

# Članak 12.

Ugovorne strane imaju pravo raskinuti ovaj Ugovor i prije isteka roka na koji je Ugovor sklopljen.

Ugovorne strane obvezne su o namjeri raskida Ugovora obavijestiti drugu stranu odmah, a najkasnije u roku 8 dana.

# Članak 13.

Ugovor stupa na snagu danom potpisivanja od strane ugovornih strana, a primjenjivat će se u periodu od 01.01.2024.godine do 31.12.2024.godine

**Članak 14.**

Ovaj Ugovor sastavljen je u 4 (četiri) istovjetna primjerka, od kojih svaka ugovorna strana zadržava po 2 (dva) primjerka.